CELEX: 
Language: fi
Date: 2020-11-06 00:00:00
Title: KOMISSION DELEGOITU ASETUS (EU) …/…, delegoidun asetuksen (EU) 2019/1122 muuttamisesta Euroopan parlamentin ja neuvoston asetuksen (EU) 2018/841 mukaisen unionin rekisterin toiminnan osalta

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               LULUCF-asetus
                  1
                annettiin 30. toukokuuta 2018. Siinä vahvistetaan ensimmäistä kertaa maankäytön, maankäytön muutoksen ja metsätalouden (LULUCF) alalla annettavat sitoumukset osaksi unionin yleistä sitoutumista kasvihuonekaasupäästöjen vähentämiseen. LULUCF-asetuksen 4 artiklassa vaaditaan jäsenvaltioita varmistamaan, että niiden huomioon otetut päästöt eivät ylitä LULUCF-sektorin poistumia (”ei debetsaldoa” ‑sääntö). LULUCF-asetuksella annetaan jäsenvaltioille mahdollisuus käyttää joustomahdollisuuksia LULUCF-sektorilla ja ESR:n
                  2
                piirissä, millä helpotetaan ”ei debetsaldoa” ‑sitoumuksen täyttämistä. Jos jäsenvaltio ei kykene hyvittämään yhdessä maankäyttöön liittyvässä tilinpitoluokassa syntyneitä päästöjä toisen maankäyttöön liittyvän tilinpitoluokan poistumilla, se voi ostaa toisen jäsenvaltion ylimääräisiä poistumia tai käyttää tarkoitukseen ESR:n piirissä olevia päästöoikeuksiaan. Samaan tapaan jäsenvaltiot, joilla muodostuu debetsaldoa hoidetusta metsämaasta, voivat tietyin edellytyksin hyödyntää hoidettua metsämaata koskevia joustomahdollisuuksia. Jäsenvaltiot voivat myös niin ikään tietyin edellytyksin siirtää ylimääräisiä poistumiaan täyttääkseen ESR:n alaiset sitoumuksensa tai tallettaa ylimääräisiä poistumiaan yhdestä velvoitekaudesta toiseen. LULUCF-asetuksen mukaan unionin oma tilinpitojärjestelmä on toteutettava unionin rekisterin avulla. 
            
            
               Uutta rekisteriasetusta, taakanjakoasetusta sekä LULUCF-asetusta on luettava yhdessä energiaunionin hallinnosta annetun asetuksen
                  3
                kanssa, jonka 37 artiklassa säädetään velvoitekausien ajoituksesta. Kausien olisi määrä alkaa kansallisten inventaariotietojen perusteellisen tarkastelun päätyttyä eli kauden 2021–2025 osalta vuonna 2027 ja kauden 2026–2030 osalta vuonna 2032.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Komissio perusti ilmastonmuutospolitiikkaa käsittelevän asiantuntijaryhmän 27. maaliskuuta 2018. Tätä delegoitua asetusta valmisteltaessa ilmastonmuutospolitiikkaa käsittelevä asiantuntijaryhmä kokoontui 3. huhtikuuta 2018, 18. toukokuuta 2018, 11.–12. kesäkuuta 2018 ja 3. heinäkuuta 2018.
            
            
               Kokouksiin liittyvät asiakirjat on toimitettu samanaikaisesti Euroopan parlamentille ja neuvostolle, kuten paremmasta lainsäädännöstä tehtyyn toimielinten väliseen sopimukseen
                  4
                liitetyssä delegoituja säädöksiä koskevassa yhteisymmärrysasiakirjassa säädetään. Asiantuntijaryhmän huomautukset otettiin huomioon laadittaessa delegoidun asetuksen luonnosta.
            
            
               Lisäksi delegoidun asetuksen tekstistä kerättiin palautetta paremman sääntelyn portaalin kautta neljän viikon ajan 9. tammikuuta ja 6. helmikuuta 2019 välisenä aikana. Palautteita tuli kaikkiaan kolme, jotka kaikki olivat julkisilta viranomaisilta. Saadut huomautukset sisälsivät vastaavia argumentteja tai tietoja kuin mitä ilmastonmuutospolitiikkaa käsittelevän asiantuntijaryhmän kanssa käydyissä laajoissa keskusteluissa oli jo tuotu esiin, minkä vuoksi komissio ei tehnyt muutoksia delegoidun asetuksen tekstiin.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Asetuksen (EU) 2018/841 mukaisia tapahtumia käsittelevässä luvussa vahvistetaan säännöt, jotka tekevät mahdolliseksi LULUCF-edellytysten noudattamisen unionin rekisterin kautta. Asetuksen 59 t–59 zb artiklassa vahvistetaan säännöt, joilla ohjataan tarkistettujen kasvihuonekaasupäästötietojen kirjaamista LULUCF-velvoitetileille, kunkin jäsenvaltion kutakin LULUCF-velvoitekautta koskevan LULUCF-velvoitetilin saldon laskemista ja velvoitetilannetta kuvaavan luvun määrittämistä sekä LULUCF-asetuksen 11 artiklan 2 kohdan ja 15 artiklan 2 kohdan mukaisten korjaavien toimenpiteiden soveltamista. Saman luvun 59 x–59 z artiklassa vahvistetaan lisäksi säännöt, joiden tarkoituksena on varmistaa LULUCF-asetuksen 11–13 artiklassa säädettyjen joustomahdollisuuksien käyttöön liittyvien tapahtumien tarkka tilinpito. Luvun 59 w–59 x artiklassa vahvistetaan säännöt, jotka koskevat maankäyttöyksiköiden myöntämistä sekä näiden yksiköiden siirtämistä niin LULUCF-velvoitetililtä toiselle kuin LULUCF-velvoitetilien ja ESR-velvoitetilien välillä. Luvun 59 y–59 z artiklassa sekä liitteessä XIV vahvistetaan LULUCF-asetuksen 13 artiklan mukaisen hoidettua metsämaata koskevan joustomahdollisuuden täytäntöönpanon edellyttämät säännöt. Liite XIII sisältää vaatimuksen LULUCF-sektoriin liittyvien tietojen julkistamisesta.
            
            
               KOMISSION DELEGOITU ASETUS (EU) …/…,
            
            
               annettu 6.11.2020,
            
            
               delegoidun asetuksen (EU) 2019/1122 muuttamisesta Euroopan parlamentin ja neuvoston asetuksen (EU) 2018/841 mukaisen unionin rekisterin toiminnan osalta
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon 30 päivänä toukokuuta 2018 annetun Euroopan parlamentin ja neuvoston asetuksen (EU) 2018/841 maankäytöstä, maankäytön muutoksesta ja metsätaloudesta aiheutuvien kasvihuonekaasupäästöjen ja -poistumien sisällyttämisestä vuoteen 2030 ulottuviin ilmasto- ja energiapolitiikan puitteisiin sekä asetuksen (EU) N:o 525/2013 ja päätöksen N:o 529/2013/EU muuttamisesta
                  5
               , ja etenkin sen 15 artiklan 1 kohdan,  
            
            
               sekä katsoo seuraavaa:
            
            
               (1)Komission delegoidussa asetuksessa (EU) 2019/1122
                  6
                vahvistetaan Euroopan parlamentin ja neuvoston direktiivillä 2003/87/EY
                  7
                perustetun unionin rekisterin toimintaa koskevat säännöt.
            
            
               (2)Unionin rekisteriä koskevia sääntöjä olisi muutettava siten, että niillä sallitaan asetuksen (EU) 2018/841 mukaisesti huomioon otettujen päästöjen ja poistumien määrien kirjaaminen sekä varmistetaan mainitun asetuksen 11, 12 ja 13 artiklassa säädettyjen joustomahdollisuuksien käyttöön liittyvien tapahtumien tarkka tilinpito. Unionin rekisterin olisi lisäksi varmistettava, ettei asetuksesta (EU) 2018/841 johtuvien velvoitteiden vastaisia siirtoja suoriteta.
            
         
         
            
               (3)Kullekin jäsenvaltiolle olisi luotava yksi kasvihuonekaasupäästöjä sekä maankäytöstä, maankäytön muutoksesta ja metsätaloudesta johtuvia poistumia koskeva velvoitetili, jäljempänä ’LULUCF-velvoitetili’, ja kunkin maankäyttöön liittyvän tilinpitoluokan osalta huomioon otettujen päästöjen ja poistumien määrät olisi kirjattava tälle tilille. Jos jäsenvaltion LULUCF-velvoitetilin saldo on positiivinen, unionin rekisterin olisi myönnettävä kyseisen jäsenvaltion LULUCF-velvoitetilille maankäyttöyksiköitä, joiden määrästä säädetään asetuksen (EU) 2018/841 4 artiklassa. Maankäyttöyksiköitä olisi säilytettävä vain jäsenvaltioiden unionin rekisterissä olevilla LULUCF-velvoitetileillä, ja tietyin edellytyksin ja jäsenvaltion pyynnöstä olisi sallittava niiden siirtäminen jäsenvaltion velvoitetilille (ESR-velvoitetili) asetuksen (EU) 2018/842
                  8
                mukaisten velvoitteiden täyttämiseksi.
            
            
               (4)Asetuksen (EU) 2018/841 13 artiklan mukaisen hoidettua metsämaata koskevan joustomahdollisuuden hyödyntäminen edellyttää, että unionin rekisteriin olisi luotava hoidettua metsämaata koskevia joustovarauksia. Hoidettua metsämaata koskevat joustovaraukset olisi kirjattava tätä tarkoitusta varten perustetulle unionin tilille, ja näiden varausten siirtäminen olisi sallittava asetuksen (EU) 2018/841 13 artiklassa vahvistettujen edellytysten täyttyessä.
            
            
               (5)Asetuksen (EU) 2018/841 mukaisten vaatimustenmukaisuuden tarkastusten toteuttamiseksi unionin rekisteriin olisi määritettävä seuraavat prosessit: tarkistettujen kasvihuonekaasupäästötietojen kirjaaminen LULUCF-velvoitetileille, velvoitetilannetta kuvaavan luvun määrittäminen kunkin jäsenvaltion LULUCF-velvoitetilille tietyn asetuksessa (EU) 2018/841 säädetyn vaatimusten soveltamiskauden osalta sekä asetuksen (EU) 2018/841 11 artiklan 2 kohdan ja 15 artiklan 2 kohdan mukaisten korjaavien toimenpiteiden soveltaminen.
            
            
               (6)Sen vuoksi delegoitua asetusta (EU) 2019/1122 olisi muutettava,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Muutetaan delegoitu asetus (EU) 2019/1122 seuraavasti:
            
            
               1)lisätään johdanto-osan viitteisiin seuraava teksti:
            
            
               ”ottaa huomioon 30 päivänä toukokuuta 2018 annetun Euroopan parlamentin ja neuvoston asetuksen (EU) 2018/841 maankäytöstä, maankäytön muutoksesta ja metsätaloudesta aiheutuvien kasvihuonekaasupäästöjen ja -poistumien sisällyttämisestä vuoteen 2030 ulottuviin ilmasto- ja energiapolitiikan puitteisiin sekä asetuksen (EU) N:o 525/2013 ja päätöksen N:o 529/2013/EU* muuttamisesta, ja erityisesti sen 15 artiklan 1 kohdan,
            
            
               _________________________
            
            
               * EUVL L 156, 19.6.2018, s. 1.”; 
            
            
               2)lisätään 2 artiklaan kohta seuraavasti:
            
            
               ”Tätä asetusta sovelletaan myös asetuksen (EU) 2018/841 15 artiklan mukaisesti kirjattuihin päästöihin ja poistumiin sekä myönnettyihin yksiköihin.”;
            
            
               3)muutetaan 3 artikla seuraavasti:
            
            
               a)korvataan 12 kohta seuraavasti:
            
            
               ”12) ”tapahtumalla” tarkoitetaan unionin rekisterissä tapahtuvaa prosessia, johon kuuluu päästöoikeuden, vuotuisen päästökiintiöyksikön, maankäyttöyksikön tai hoidettua metsämaata koskevan joustovarauksen siirto tililtä toiselle;”;
            
            
               b)lisätään 25, 26 ja 27 kohta seuraavasti:
            
            
               ”25) ”maankäytön, maankäytön muutoksen ja metsätalouden velvoitekaudella”, jäljempänä ”LULUCF-velvoitekaudella”, tarkoitetaan viiden vuoden ajanjaksoa, joka alkaa 1 päivänä tammikuuta 2021 ja päättyy 31 päivänä joulukuuta 2025 tai alkaa 1 päivänä tammikuuta 2026 ja päättyy 31 päivänä joulukuuta 2030 ja jonka aikana jäsenvaltioiden on pidettävä tiliä asetuksen (EU) 2018/841 2 artiklassa tarkoitetuissa maankäyttöön liittyvissä tilinpitoluokissa ilmenevistä kasvihuonekaasupäästöistä ja ‑poistumista;
            
            
               26) ”maankäyttöyksiköllä” tarkoitetaan asetuksen (EU) 2018/841 4 artiklan nojalla määritettyä jäsenvaltion ylimääräistä poistumaa, jonka suuruus on yksi hiilidioksidiekvivalenttitonni;
            
            
               27) ”hoidettua metsämaata koskevalla joustovarauksella” tarkoitetaan asetuksessa (EU) 2018/841 olevassa liitteessä VII määritetyn hoidettua metsämaata koskevan joustomahdollisuuden myötä käytettävissä olevan kompensaation enimmäismäärän osaa, jonka suuruus on yksi hiilidioksidiekvivalenttitonni.”; 
            
         
         
            
               4)korvataan 4 artiklan 2 kohta seuraavasti:
            
            
               ”2. Jäsenvaltioiden on käytettävä unionin rekisteriä direktiivin 2003/87/EY 19 artiklan, Euroopan parlamentin ja neuvoston asetuksen (EU) 2018/842 12 artiklan ja asetuksen (EU) 2018/841 15 artiklan mukaisten velvoitteidensa täyttämiseksi. Tässä asetuksessa kuvatut prosessit on tarjottava kansallisten valvojien ja tilinomistajien käyttöön unionin rekisterillä.”;
            
            
               5)korvataan 7 artiklan 5 kohta seuraavasti:
            
            
               ”5. Keskusvalvojan, toimivaltaisten viranomaisten ja kansallisten valvojien on toteutettava vain omien tehtäviensä suorittamiseksi tarvittavat prosessit direktiivin 2003/87/EY ja asetusten (EU) 2018/842 ja (EU) 2018/841 mukaisesti.”;
            
            
               6)korvataan 12 artikla seuraavasti:
            
            
               ”12 artikla
                  Keskusvalvojan avaamat tilit
            
            
               1. Keskusvalvojan on avattava kaikki unionin rekisterin päästökauppajärjestelmän hallintatilit, EU:n AEA-kokonaismäärätili, asetuksen (EU) 2018/842 mukainen mitätöintitili, jäljempänä ’ESR-mitätöintitili’, EU:n liitteen II mukainen AEA-kokonaismäärätili, EU:n ESR-turvavarantotili, jokaiselle jäsenvaltiolle yksi ESR-velvoitetili velvoitekauden kutakin vuotta kohti, unionin velvoitetili maankäytöstä, maankäytön muutoksesta ja metsätaloudesta johtuvia kasvihuonekaasupäästöjä ja ‑poistumia varten, jäljempänä ’EU:n LULUCF-velvoitetili’, EU:n LULUCF-mitätöintitiili, unionin hoidettua metsämaata koskevien joustovarausten kokonaismäärätili, jäljempänä ’EU:n MFLFA-kokonaismäärätili’, sekä jokaiselle jäsenvaltiolle yksi LULUCF-velvoitetili kutakin LULUCF-velvoitekautta kohti. 
            
            
               2. Edellä 7 artiklan 1 kohdan mukaisesti nimetyn kansallisen valvojan on toimittava ESR-velvoitetilien ja LULUCF-velvoitetilien valtuutettuna edustajana.”;
            
            
               7)lisätään 27 b artikla seuraavasti:
            
            
               ”27 b artikla
            
            
               LULUCF-velvoitetilin sulkeminen
            
            
               1. Keskusvalvojan on suljettava LULUCF-velvoitetili aikaisintaan kuukauden kuluttua siitä, kun kyseiselle tilille on määritetty velvoitetilannetta kuvaava luku 59 za artiklan mukaisesti, annettuaan siitä ennakkoilmoituksen tilinomistajalle.
            
            
               2. Keskusvalvojan on varmistettava, että unionin rekisteri siirtää kaikki jäljellä olevat maankäyttöyksiköt, AEA:t tai hoidettua metsämaata koskevat joustovaraukset kaikilta niiltä jäsenvaltion LULUCF-velvoitetileiltä, joiden saldo on sulkemishetkellä positiivinen, EU:n LULUCF-mitätöintitilille.”;
            
            
               8)Lisätään IIA osastoon luku seuraavasti:
            
            
               ”2 LUKU 
            
            
               Asetuksen (EU) 2018/841 mukaiset tapahtumat
            
            
               59 t artikla
                  LULUCF:ään liittyvien tietojen kirjaaminen
               
            
               1. Keskusvalvojan on vuosina 2027 ja 2032 tallennettava jäsenvaltion LULUCF-velvoitetilille hyvissä ajoin, heti kunkin velvoitekauden tarkistettujen kasvihuonekaasupäästötietojen tultua saataville, vastaavan LULUCF-velvoitekauden osalta huomioon otettujen päästöjen tai huomioon otettujen poistumien määrät kussakin asetuksen (EU) 2018/841 2 artiklassa tarkoitetussa maankäyttöön liittyvässä tilinpitoluokassa. 
            
            
               2. Keskusvalvojan on kirjattava EU:n LULUCF-velvoitetilille tietyltä velvoitekaudelta myös huomioon otettujen päästöjen kokonaismäärän ja huomioon otettujen poistumien kokonaismäärien yhteenlaskettu summa kaikissa maankäyttöön liittyvässä tilinpitoluokissa kaikkien jäsenvaltioiden osalta.
            
            
               59 u artikla
                  Jäsenvaltioiden ja EU:n LULUCF-velvoitetilien saldon laskeminen
            
         
         
            
               Kun LULUCF:ään liittyvät tiedot on kirjattu 59 t artiklan mukaisesti, keskusvalvojan on varmistettava, että unionin rekisteri laskee jäsenvaltioiden ja EU:n LULUCF-velvoitetilien saldot vähentämällä LULUCF-velvoitetilillä olevan päästöjen kokonaismäärän saman LULUCF-velvoitetilin poistumien kokonaismäärästä.
            
            
               59 v artikla
                  Maankäyttöyksiköiden luominen
            
            
               1. Jos 59 u artiklan mukaisesti laskettu LULUCF-velvoitetilin saldo on positiivinen, keskusvalvojan on luotava kyseisen jäsenvaltion LULUCF-velvoitetilille maankäyttöyksiköitä, joiden määrä vastaa ylimääräisten poistumien lukumäärää. 
            
            
               2. Maankäyttöyksiköitä voi siirtää muille LULUCF-velvoitetileille vain asetuksen (EU) 2018/841 11 ja 12 artiklassa säädettyjen edellytysten mukaisesti ja kyseisen jäsenvaltion ESR-velvoitetilille vain tämän asetuksen 59 k artiklassa säädettyjen edellytysten mukaisesti. 
            
            
               59 w artikla
                  Maankäyttöyksiköiden siirrot LULUCF-velvoitetilien välillä
            
            
               1. Jos jäsenvaltiolla on maankäyttöyksiköitä, keskusvalvojan on varmistettava, että jäsenvaltion sitä pyytäessä unionin rekisteri siirtää pyydetyn määrän maankäyttöyksiköitä pyynnön esittäneen jäsenvaltion LULUCF-velvoitetililtä jollekin seuraavista tileistä:
            
            
               a)kyseisen jäsenvaltion toista LULUCF-velvoitekautta vastaava LULUCF-velvoitetili;  
            
            
               b)toisen jäsenvaltion LULUCF-velvoitetili. 
            
            
               2. Tämän artiklan 1 kohdassa tarkoitettuja siirtoja ei saa suorittaa, jos jäsenvaltio esittää pyyntönsä sen jälkeen, kun kyseisen velvoitekauden velvoitetilannetta kuvaava luku on jo määritetty. 
                     
            
            
               3. Keskusvalvojan on varmistettava, että tämän artiklan 1 kohdan b alakohdan mukaisesti siirrettyjä maankäyttöyksiköitä käytetään ainoastaan vastaanottavan jäsenvaltion asetuksen (EU) 2018/841 4 artiklan mukaisten velvoitteiden täyttämiseen. Unionin rekisterin on estettävä samojen maankäyttöyksiköiden siirtäminen edelleen vastaanottavan jäsenvaltion LULUCF-velvoitetililtä sen ESR-velvoitetilille.
            
            
               59 x artikla
                  Maankäyttöyksiköiden ja AEA:iden siirrot LULUCF-velvoitetilien ja ESR-velvoitetilien välillä
            
            
               1. Jos jäsenvaltiolla on maankäyttöyksiköitä, keskusvalvojan on varmistettava, että unionin rekisteri merkitsee erikseen jäsenvaltion LULUCF-velvoitetilille sen maankäyttöyksiköiden määrän, jotka voidaan siirtää kyseisen jäsenvaltion ESR-velvoitetilille vähentämällä asetuksen (EU) 2018/842 7 artiklan nojalla käyttöön kelpaamattomista tilinpitoluokista peräisin olevat maankäyttöyksiköt samalla LULUCF-velvoitetilillä olevien maankäyttöyksiköiden kokonaismäärästä.
            
            
               2. Jos jäsenvaltiolla on maankäyttöyksiköitä, keskusvalvojan on varmistettava, että jäsenvaltion sitä pyytäessä unionin rekisteri siirtää pyydetyn määrän maankäyttöyksiköitä pyynnön esittäneen jäsenvaltion LULUCF-velvoitetililtä sen ESR-velvoitetilille. Siirtoa ei saa tehdä, jos 59 k artiklassa säädetyt edellytykset eivät täyty.
            
            
               3. Jos jäsenvaltion LULUCF-velvoitetilin 59 u artiklan mukaisesti laskettu saldo on negatiivinen, keskusvalvojan on varmistettava, että kyseisen jäsenvaltion pyynnöstä unionin rekisteri siirtää pyydetyn määrän AEA:ita pyynnön esittäneen jäsenvaltion miltä tahansa ESR-velvoitetililtä sen LULUCF-velvoitetilille. Siirtoa ei saa suorittaa seuraavissa tapauksissa:
            
            
               a)jäsenvaltio pyytää siirtämään AEA:ita määrän, joka ylittää sen määrän, jolla kyseisen jäsenvaltion tiettyä LULUCF-velvoitekautta koskevan LULUCF-velvoitetilin 59 u artiklan mukaisesti laskettu saldo saataisiin nollaksi; 
            
            
               b)jäsenvaltio esittää pyyntönsä sen jälkeen, kun kyseisen velvoitekauden velvoitetilannetta kuvaava luku on jo määritetty; 
            
            
               c)kyseessä olevan ESR-velvoitetilin tila ei mahdollista siirtoa.
            
            
               4. Keskusvalvojan on varmistettava, että tämän artiklan 3 kohdan mukaisesti siirrettyjä AEA:ita käytetään ainoastaan vastaanottavan jäsenvaltion asetuksen (EU) 2018/841 4 artiklan mukaisten velvoitteiden täyttämiseen. Unionin rekisterin on estettävä samojen AEA:iden siirtäminen edelleen vastaanottavan jäsenvaltion LULUCF-velvoitetililtä muiden jäsenvaltioiden LULUCF-velvoitetileille.
            
            
               59 y artikla
                  Hoidettua metsämaata koskevien joustovarausten (MFLFA) luominen
            
            
               1. Keskusvalvojan on 1 päivästä tammikuuta 2021 31 päivään joulukuuta 2025 kestävän LULUCF-velvoitekauden alussa luotava EU:n MFLFA-kokonaismäärätilille MFLFA-yksiköitä määrä, joka vastaa liitteen XIV perusteella kaikkien jäsenvaltioiden käytössä kaudella 2021–2030 olevien MFLFA-yksiköiden enimmäismäärän yhteismäärää.
            
         
         
            
               2. MFLFA-yksiköt kelpaavat vain kyseisen jäsenvaltion eräiden hoidetun metsämaan tilinpitoluokkaan kuuluvien huomioon otettujen päästöjen kompensoimiseen, jotta se voi täyttää asetuksen (EU) 2018/841 4 artiklan mukaiset sitoumuksensa. MFLFA-yksiköitä voi siirtää EU:n MFLFA-kokonaismäärätililtä vain kyseisen jäsenvaltion LULUCF-velvoitetilille.  
            
            
               59 z artikla
                  MFLFA-yksiköiden siirtäminen jäsenvaltion LULUCF-velvoitetilille
            
            
               1. Keskusvalvojan on varmistettava, että unionin rekisteri siirtää jäsenvaltion pyynnöstä pyydetyn määrän MFLFA-yksiköitä EU:n MFLFA-kokonaismäärätililtä pyynnön esittäneen jäsenvaltion LULUCF-velvoitetilille. Siirtoa ei saa suorittaa seuraavissa tapauksissa:
            
            
               a)jäsenvaltion kyseistä LULUCF-velvoitekautta vastaavan LULUCF-velvoitetilin 59 u artiklan mukaisesti laskettu saldo on nolla tai positiivinen; 
            
            
               b)jäsenvaltio pyytää siirtämään MFLFA-yksiköitä määrän, joka ylittää sen määrän, jolla kyseisen jäsenvaltion tiettyä LULUCF-velvoitekautta koskevan LULUCF-velvoitetilin 59 u artiklan mukaisesti laskettu saldo saataisiin nollaksi;
            
            
               c)tiettyä LULUCF-velvoitekautta koskevan LULUCF-velvoitetilin saldo, jonka laskennassa otetaan huomioon 59 x artiklan nojalla tehdyt siirrot, on negatiivinen; 
            
            
               d)jäsenvaltio pyytää siirtämään MFLFA-yksiköitä määrän, joka ylittää liitteessä XIV säädetyt enimmäisrajat, jotka on tarpeen mukaan laskettu uudelleen ottaen huomioon saman jäsenvaltion aiemmat tämän artiklan mukaiset pyynnöt; 
            
            
               e)jäsenvaltio pyytää siirtämään MFLFA-yksiköitä määrän, joka ylittää sen metsien vertailutason perusteella päästöiksi laskettujen nielujen määrän verrattuna kyseisen jäsenvaltion metsien vertailutasoon hoidetun metsämaan tilinpitoluokassa; 
            
            
               f)jäsenvaltio esittää pyyntönsä sen jälkeen, kun kyseisen velvoitekauden velvoitetilannetta kuvaava luku on jo määritetty; 
            
            
               g)jäsenvaltio ei ole sisällyttänyt asetuksen (EU) 2018/1999
                  9
                15 artiklan mukaisesti toimitettuun strategiaansa mitään meneillään olevia tai suunniteltuja erityisiä toimenpiteitä, joilla varmistetaan tarvittaessa metsänielujen ja -varastojen ylläpito tai lisääminen.
            
            
               2. Kaksinkertaisen laskennan välttämiseksi keskusvalvojan on varmistettava, että tämän artiklan ensimmäisen kohdan mukaista siirtoa tehdessään unionin rekisteri vähentää pyynnön esittäneen jäsenvaltion LULUCF-velvoitetilille siirrettyjä vastaavan määrän MFLFA-yksiköitä EU:n MFLFA-kokonaismäärätililtä.
            
            
               59 za artikla
                  Velvoitetilannetta kuvaavien lukujen määrittäminen ja vaatimustenmukaisuuteen pakottaminen
            
            
               1. Keskusvalvojan on varmistettava, että unionin lainsäädännössä asetuksen (EU) 2018/841 11, 12 ja 13 mukaisten joustomahdollisuuksien hyödyntämistä varten säädetyn ajanjakson päätyttyä unionin rekisteri määrittää kunkin jäsenvaltion LULUCF-velvoitetilin velvoitetilannetta kuvaavan luvun vähentämällä huomioon otettujen päästöjen kokonaismäärän samalla LULUCF-velvoitetilillä olevien maankäyttöyksiköiden, AEA:iden ja MFLFA-yksiköiden määrästä.
            
            
               2. Jos jäsenvaltion velvoitetilin 1 kohdan mukaisesti määritetty velvoitetilannetta kuvaava luku on negatiivinen, keskusvalvojan on varmistettava, että unionin rekisteri siirtää AEA:ita määrän, jolla velvoitetilannetta kuvaava luku saadaan nollaksi, kyseisen jäsenvaltion LULUCF-velvoitetilille yhtä suurina osina tämän jäsenvaltion kyseeseen tulevia vuosia vastaavilta ESR-velvoitetileiltä.  
            
            
               3. Jos jäsenvaltion velvoitetilin 1 kohdan mukaisesti määritetty velvoitetilannetta kuvaava luku on positiivinen, keskusvalvojan on varmistettava, että unionin rekisteri siirtää kaikki jäljellä olevat maankäyttöyksiköt EU:n LULUCF-mitätöintitilille, jotta velvoitetilannetta kuvaava luku saadaan nollaksi.
            
            
               4. Kun on kyse 2 kohdan mukaisesta vaatimustenmukaisuuteen pakottamisesta, keskusvalvojan on varmistettava, että unionin rekisteri laskee uudelleen kyseisen LULUCF-velvoitetilin velvoitetilannetta kuvaavan luvun siirrettyjen AEA:iden määrät huomioiden.
            
            
               59 zb artikla
                  Korjaavat toimenpiteet 
            
            
               1. Jos jäsenvaltio ei noudata asetuksen (EU) 2018/1999 26 artiklan 3 kohdassa säädettyjä seurantavaatimuksia, keskusvalvojan on tilapäisesti kiellettävä kyseistä jäsenvaltiota siirtämästä tai tallettamasta maankäyttöyksiköitä tämän asetuksen 59 w artiklan mukaisesti tai käyttämästä MFLFA-yksiköitä tämän asetuksen 59 z artiklan mukaisesti estämällä tapahtumat, joissa lähde- tai kohdetilinä on kyseisen jäsenvaltion tiettyä LULUCF-velvoitekautta vastaava LULUCF-velvoitetili. Keskusvalvojan on muutettava jäsenvaltion LULUCF-velvoitetilin tila avoimesta jäädytetyksi.
            
            
               2. Kun jäsenvaltio osoittaa täyttävänsä 1 kohdassa tarkoitetut seurantavaatimukset, keskusvalvojan on jäsenvaltion pyynnöstä muutettava sen LULUCF-velvoitetilin tila jäädytetystä avoimeksi.”;
            
            
               9)korvataan 70 artiklan 2 kohta seuraavasti:
            
         
         
            
               ”2. Keskusvalvojan on varmistettava, että EUTL tekee kaikille prosesseille tämän asetuksen 75 artiklassa tarkoitetuissa tiedonsiirto- ja teknisissä eritelmissä esitetyt automaattiset tarkistukset, jotta voitaisiin tunnistaa sääntöjenvastaisuudet ja poikkeamat, jotka tarkoittavat, että esitetty prosessi ei vastaa direktiivissä 2003/87/EY, asetuksessa (EU) 2018/842, asetuksessa (EU) 2018/841 ja tässä asetuksessa asetettuja vaatimuksia.”;
            
            
               10)muutetaan delegoidun asetuksen (EU) 2019/1122 liite I tämän asetuksen liitteen I mukaisesti;
            
            
               11)muutetaan delegoidun asetuksen (EU) 2019/1122 liite XIII tämän asetuksen liitteen II mukaisesti;  
            
            
               12)lisätään delegoituun asetukseen (EU) 2019/1122 tämän asetuksen liitteen III mukainen liite XIV.
            
            
               2 artikla
                  Voimaantulo
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Sitä sovelletaan 1 päivästä tammikuuta 2021.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 6.11.2020
            
            
               
                     Komission puolesta
               
               
                     Puheenjohtaja
                     Ursula VON DER LEYEN
               
            
         
         
            
                  
                     (1)
                  
                        Euroopan parlamentin ja neuvoston asetus (EU) 2018/841, annettu 30 päivänä toukokuuta 2018, maankäytöstä, maankäytön muutoksesta ja metsätaloudesta aiheutuvien kasvihuonekaasupäästöjen ja -poistumien sisällyttämisestä vuoteen 2030 ulottuviin ilmasto- ja energiapolitiikan puitteisiin sekä asetuksen (EU) N:o 525/2013 ja päätöksen N:o 529/2013/EU muuttamisesta (EUVL L 156, 19.6.2018, s. 1).
               
               
                  
                     (2)
                  
                        Euroopan parlamentin ja neuvoston asetus (EU) 2018/842, annettu 30 päivänä toukokuuta 2018, sitovista vuotuisista kasvihuonekaasujen vähennyksistä jäsenvaltioissa vuosina 2021–2030, joilla edistetään ilmastotoimia Pariisin sopimuksen sitoumusten täyttämiseksi, sekä asetuksen (EU) N:o 525/2013 muuttamisesta (EUVL L 156, 19.6.2018, s. 26).
               
               
                  
                     (3)
                  
                        Euroopan parlamentin ja neuvoston asetus (EU) 2018/1999, annettu 11 päivänä joulukuuta 2018, energiaunionin ja ilmastotoimien hallinnosta, Euroopan parlamentin ja neuvoston asetusten (EY) N:o 663/2009 ja (EY) N:o 715/2009, Euroopan parlamentin ja neuvoston direktiivien 94/22/EY, 98/70/EY, 2009/31/EY, 2009/73/EY, 2010/31/EU, 2012/27/EU ja 2013/30/EU, neuvoston direktiivien 2009/119/EY ja (EU) 2015/652 muuttamisesta sekä Euroopan parlamentin ja neuvoston asetuksen (EU) N:o 525/2013 kumoamisesta (EUVL L 328, 21.12.2018, s. 1).
               
               
                  
                     (4)
                  
                        Euroopan parlamentin, Euroopan unionin neuvoston ja Euroopan komission välinen toimielinten sopimus, tehty 13 päivänä huhtikuuta 2016, paremmasta lainsäädännöstä (EUVL L 123, 12.5.2016, s. 1).
               
               
                  
                     (5)
                  
                        EUVL L 156, 19.6.2018, s. 1.
               
               
                  
                     (6)
                  
                        Komission delegoitu asetus (EU) 2019/1122, annettu 12 päivänä maaliskuuta 2019, Euroopan parlamentin ja neuvoston direktiivin 2003/87/EY täydentämisestä unionin rekisterin toiminnan osalta (EUVL L 177, 2.7.2019, s. 3).
               
               
                  
                     (7)
                  
                        Euroopan parlamentin ja neuvoston direktiivi 2003/87/EY, annettu 13 päivänä lokakuuta 2003, kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta (EUVL L 275, 25.10.2003, s. 32). 
               
               
                  
                     (8)
                  
                        Euroopan parlamentin ja neuvoston asetus (EU) 2018/842, annettu 30 päivänä toukokuuta 2018, sitovista vuotuisista kasvihuonekaasujen vähennyksistä jäsenvaltioissa vuosina 2021–2030, joilla edistetään ilmastotoimia Pariisin sopimuksen sitoumusten täyttämiseksi, sekä asetuksen (EU) N:o 525/2013 muuttamisesta (EUVL L 156, 19.6.2018, s. 26).
               
               
                  
                     (9)
                  
                        Euroopan parlamentin ja neuvoston asetus (EU) 2018/1999, annettu 11 päivänä joulukuuta 2018, energiaunionin ja ilmastotoimien hallinnosta, Euroopan parlamentin ja neuvoston asetusten (EY) N:o 663/2009 ja (EY) N:o 715/2009, Euroopan parlamentin ja neuvoston direktiivien 94/22/EY, 98/70/EY, 2009/31/EY, 2009/73/EY, 2010/31/EU, 2012/27/EU ja 2013/30/EU, neuvoston direktiivien 2009/119/EY ja (EU) 2015/652 muuttamisesta sekä Euroopan parlamentin ja neuvoston asetuksen (EU) N:o 525/2013 kumoamisesta (EUVL L 328, 21.12.2018, s. 1).
               
            
      
    ---documentbreak--- 
      
         
         
            
               LIITE I
            
            
               Lisätään delegoidun asetuksen (EU) 2019/1122 liitteessä I olevaan taulukkoon I-II seuraavat rivit: 
            
            
            
                     
                        Tilityypin nimi
                     
                  
                  
                     
                        Tilinomistaja
                     
                  
                  
                     
                        Tilin valvoja
                     
                  
                  
                     
                        Tämäntyyppisten tilien määrä
                     
                  
                  
                     
                        AEA
                     
                  
                  
                     
                        Huomioon otetut päästöt/
                        huomioon otetut poistumat
                     
                  
                  
                     
                        LMU
                     
                  
                  
                     
                        MFLFA
                     
                  
               
                     
                        EU:n LULUCF-velvoitetili
                     
                  
                  
                     
                        EU
                     
                  
                  
                     
                        Keskusvalvoja
                     
                  
                  
                     
                        1
                     
                  
                  
                     
                        Ei
                     
                  
                  
                     
                        Kyllä
                     
                  
                  
                     
                        Ei
                     
                  
                  
                     
                        Ei
                     
                  
               
                     
                        EU:n LULUCF-mitätöintitili
                     
                  
                  
                     
                        EU
                     
                  
                  
                     
                        Keskusvalvoja
                     
                  
                  
                     
                        1
                     
                  
                  
                     
                        Kyllä
                     
                  
                  
                     
                        Kyllä
                     
                  
                  
                     
                        Kyllä
                     
                  
                  
                     
                        Kyllä
                     
                  
               
                     
                        EU:n MFLFA-kokonaismäärätili
                     
                  
                  
                     
                        EU
                     
                  
                  
                     
                        Keskusvalvoja
                     
                  
                  
                     
                        1
                     
                  
                  
                     
                        Ei
                     
                  
                  
                     
                        Ei
                     
                  
                  
                     
                        Ei
                     
                  
                  
                     
                        Kyllä
                     
                  
               
                     
                        LULUCF-velvoitetili
                     
                  
                  
                     
                        Jäsenvaltio
                     
                  
                  
                     
                        Keskusvalvoja
                     
                  
                  
                     
                        Kullekin jäsenvaltiolle yksi molemmille velvoitekausille
                     
                  
                  
                     
                        Kyllä
                     
                  
                  
                     
                        Kyllä
                     
                  
                  
                     
                        Kyllä
                     
                  
                  
                     
                        Kyllä
                     
                  
               
            
               LIITE II
            
            
               Muutetaan delegoidun asetuksen (EU) 2019/1122 liite XIII seuraavasti:
            
            
            
               1)lisätään II kohtaan 7 a kohta seuraavasti:
            
            
               ”7 a.
                     Keskusvalvojan on asetettava julkisesti saataville seuraavat tiedot kunkin LULUCF-velvoitetilin osalta ja päivitettävä tiedot tarvittaessa 24 tunnin kuluessa:
            
            
               a)maininta jäsenvaltiosta, joka tilin omistaa;
            
            
               b)kunkin LULUCF-velvoitetilin tila 9 artiklan mukaisesti;
            
            
               c)asetuksen 59 t artiklan mukaiset LULUCF:ään liittyvät tiedot;
            
            
               d)jäsenvaltioiden ja EU:n LULUCF-velvoitetilien 59 u artiklan mukaiset saldot;
            
            
               e)kunkin jäsenvaltion LULUCF-velvoitetilillä olevien maankäyttöyksiköiden määrä;
            
            
               f)kunkin jäsenvaltion LULUCF-velvoitetilillä olevien maankäyttöyksiköiden määrä, jotka voidaan siirtää ESR-velvoitetilille;
            
            
               g)velvoitetilannetta kuvaava luku 59 za artiklan mukaisesti kullekin LULUCF-velvoitetilille:
            
            
               i)A = sääntöjä on noudatettu,
            
            
               ii)I = sääntöjä ei ole noudatettu;
            
         
         
            
               h)tiedot maankäyttöyksiköiden 59 w artiklan mukaisista siirroista LULUCF-velvoitetilien välillä sekä 59 k ja 59 x artiklan mukaisista siirroista LULUCF-velvoitetilien ja ESR-velvoitetilien välillä;
            
            
               i)tiedot AEA:iden 59 x ja 59 za artiklan mukaisista siirroista ESR-velvoitetilien ja LULUCF-velvoitetilien välillä;
            
            
               j)tiedot MFLFA-yksiköiden siirroista EU:n MFLFA-kokonaismäärätililtä jäsenvaltioiden LULUCF-velvoitetileille;
            
            
               k)seuraavat tiedot jokaisesta päätökseen saatetusta tapahtumasta:
            
            
               i)lähdetilin omistajan nimi ja tilinomistajan tunnus,
            
            
               ii)kohdetilin omistajan nimi ja tilinomistajan tunnus,
            
            
               iii)tapahtumaan liittyvien maankäyttöyksiköiden tai MFLFA-yksiköiden määrä, 
            
            
               iv)tapahtumatunnus,
            
            
               v)päivämäärä ja kellonaika, jona tapahtuma saatettiin päätökseen (ilmaistuna Keski-Euroopan ajassa),
            
            
               vi)tapahtumatyyppi.”;
            
            
               2)lisätään II kohtaan 9 kohta seuraavasti:
            
            
               ”9.
                     Unionin rekisterissä on pidettävä esillä ainoastaan LULUCF-velvoitetilien omistajien saatavilla olevassa osiossa seuraavia tietoja, joita on päivitettävä reaaliaikaisesti:
            
            
               a)tämänhetkiset talletukset;
            
            
               b)luettelo kyseisen tilinomistajan käynnistämistä esitetyistä tapahtumista ja kunkin tällaisen tapahtuman osalta seuraavat tiedot:
            
            
               i)edellä 7 a kohdan k alakohdassa mainitut tiedot,
            
            
               ii)päivämäärä ja kellonaika, jona tapahtumaa esitettiin (ilmaistuna Keski-Euroopan ajassa),
            
            
               iii)esitetyn tapahtuman senhetkinen tila,
            
            
               iv)mahdolliset rekisterin ja EUTL:n tekemien tarkistusten perusteella palautetut vastauskoodit;
            
            
               c)luettelo päätökseen saatettujen tapahtumien tuloksena tilille tulleista maankäyttöyksiköistä ja MFLFA-yksiköistä ja kunkin tapahtuman osalta 7 a kohdan k alakohdassa määrätyt tiedot;
            
            
               d)luettelo päätökseen saatettujen tapahtumien tuloksena tililtä siirretyistä maankäyttöyksiköistä ja kunkin tapahtuman osalta 7 a kohdan k alakohdassa määrätyt tiedot.”
            
         
         
            
            
               LIITE III
            
            
            
               ”LIITE XIV
            
            
               Jäsenvaltioiden käytettävissä olevien hoidettua metsämaata koskevien joustovarausten enimmäismäärä kaudella 2021–2030
            
            
            
                     
                        Jäsenvaltio
                     
                  
                  
                     
                        MFLFA-yksiköiden enimmäismäärä kaudella 2021–2030 
                     
                  
               
                     
                        Belgia
                     
                  
                  
                     
                        2 200 000
                     
                  
               
                     
                        Bulgaria
                     
                  
                  
                     
                        5 600 000
                     
                  
               
                     
                        Tšekki
                     
                  
                  
                     
                        3 100 000
                     
                  
               
                     
                        Tanska
                     
                  
                  
                     
                        100 000
                     
                  
               
                     
                        Saksa
                     
                  
                  
                     
                        27 600 000
                     
                  
               
                     
                        Viro
                     
                  
                  
                     
                        9 800 000
                     
                  
               
                     
                        Irlanti
                     
                  
                  
                     
                        200 000
                     
                  
               
                     
                        Kreikka
                     
                  
                  
                     
                        1 000 000
                     
                  
               
                     
                        Espanja
                     
                  
                  
                     
                        15 900 000
                     
                  
               
                     
                        Ranska
                     
                  
                  
                     
                        61 500 000
                     
                  
               
                     
                        Kroatia
                     
                  
                  
                     
                        9 600 000
                     
                  
               
                     
                        Italia
                     
                  
                  
                     
                        14 500 000
                     
                  
               
                     
                        Kypros
                     
                  
                  
                     
                        30 000
                     
                  
               
                     
                        Latvia
                     
                  
                  
                     
                        25 600 000
                     
                  
               
                     
                        Liettua
                     
                  
                  
                     
                        3 400 000
                     
                  
               
                     
                        Luxemburg
                     
                  
                  
                     
                        300 000
                     
                  
               
                     
                        Unkari
                     
                  
                  
                     
                        900 000
                     
                  
               
                     
                        Malta
                     
                  
                  
                     
                        0
                     
                  
               
                     
                        Alankomaat
                     
                  
                  
                     
                        300 000
                     
                  
               
                     
                        Itävalta
                     
                  
                  
                     
                        17 100 000
                     
                  
               
                     
                        Puola
                     
                  
                  
                     
                        22 500 000
                     
                  
               
                     
                        Portugali
                     
                  
                  
                     
                        6 200 000
                     
                  
               
                     
                        Romania
                     
                  
                  
                     
                        13 400 000
                     
                  
               
                     
                        Slovenia
                     
                  
                  
                     
                        17 200 000
                     
                  
               
                     
                        Slovakia
                     
                  
                  
                     
                        6 500 000
                     
                  
               
                     
                        Suomi 
                     
                  
                  
                     
                        54 100 000
                     
                  
               
                     
                        Ruotsi
                     
                  
                  
                     
                        47 500 000
                     
                  
               
                     
                        Yhdistynyt kuningaskunta
                     
                  
                  
                     
                        3 300 000”